alexandrainst/scandi-wiki huggingface dataset:
Hicham El Guerrouj

Hicham El Guerrouj (arabisk:  هشام الݣروج) () er ein marokkansk tidlegare langdistanse- og mellomdistanseløpar. Han held verdsrekorden på både 1500 meter, éi engelsk mil og utandørs 2000 meter. I tillegg har han VM-gull frå 1997, 1999, 2001 og 2003.

Hans fyrste medalje i OL-samanheng var eitt sølv på 1500 meter frå sommar-OL 2000 i Sydney, då han blei slått av kenyanaren Noah Ngeny. Dei største olympiske leikane for El Guerrouj var sommar-OL 2004 i Athen. Her sprang han inn til gull på både 1500 meter og 5000 meter. Hicham El Guerrouj trekte seg tilbake frå toppidretten etter Athen-leikane.

Guerrouj fekk Bislett-medaljen i 2000.

Kjelder 

 
 
Denne artikkelen bygger på «Hicham El Guerrouj» frå ,  den 3. september 2012.  
 

Mellomdistanseløparar
Marokkanske langdistanseløparar
Verdsmeistrar i friidrett
Olympiske meistrar for Marokko
Olympiske sølvmedaljevinnarar for Marokko
Marokkanske deltakarar under sommar-OL 1996
Friidrettsutøvarar under sommar-OL 1996
Medaljevinnarar under sommar-OL 2000
Marokkanske deltakarar under sommar-OL 2000
Friidrettsutøvarar under sommar-OL 2000
Medaljevinnarar under sommar-OL 2004
Marokkanske deltakarar under sommar-OL 2004
Friidrettsutøvarar under sommar-OL 2004
Vinnarar av Bislett-medaljen
Tirunesh Dibaba

Tirunesh Dibaba Kenene () er ein etiopisk langdistanseløpar. Ho spesialiserer seg på 5000 meter og 10000 meter og er regjerande olympisk meister på den sistnemnde distansen. I tillegg held ho verdsrekorden på 15 kilometer og på 5000 meter (frå Bislett Games, 2008). Ho fekk Bislett-medaljen for denne prestasjonen. I tillegg har ho VM-gull frå 2003, 2005 og 2007.

Tirunesh Dibaba fekk sin fyrste OL-medalje under sommar-OL 2004 i Athen då ho sprang inn til bronse på 5000 meter, bak gullvinnaren Meseret Defar frå Etiopia og Isabella Ochichi frå Kenya. Under sommar-OL 2008 i Beijing vann ho olympisk gull på både 5000 meter og 10 000 meter, og ho forsvarte gullet på 10 000 meter under sommar-OL 2012 i London. På 5000-meteren sprang ho inn til bronsemedalje, igjen med Meseret Defar på fyrsteplass og kenyanske Vivian Cheruiyot på andre.

Kjelder 

 
 
Denne artikkelen bygger på «Tirunesh Dibaba» frå ,  den 3. september 2012.  
 

Etiopiske langdistanseløparar
Verdsmeistrar i friidrett
Afrikameistrar i friidrett
Vinnarar av Bislett-medaljen
Olympiske meistrar for Etiopia
Olympiske bronsemedaljevinnarar for Etiopia
Medaljevinnarar under sommar-OL 2004
Etiopiske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2008
Etiopiske deltakarar under sommar-OL 2008
Friidrettsutøvarar under sommar-OL 2008
Medaljevinnarar under sommar-OL 2012
Etiopiske deltakarar under sommar-OL 2012
Friidrettsutøvarar under sommar-OL 2012
Medaljevinnarar under sommar-OL 2016
Etiopiske deltakarar under sommar-OL 2016
Friidrettsutøvarar under sommar-OL 2016
Caraula-elva

Caraula-elva er ei sideelv til Suceava-elva. Ho spring ut i Ukraina. Elva kryssar grensa til Romania, og munnar ut i Suceava nedanfor landsbyen Falcău.

Kjelder 
Denne artikkelen bygger på «Caraula River» frå ,  den 3. september 2012.  
 

Elvar i Romania
Elvar i Ukraina
Internasjonale elvar i Europa
Den rumensk-ukrainske grensa
Cimirnariu

Cimirnariu er ei sideelv til Falcăuelva. Ho spring ut i Ukraina og kryssar så grensa til Romania, før ho munnar ut i Falcăuelva nær  landsbyen Falcău.

Kjelder 

Denne artikkelen bygger på «Cimirnariu River» frå ,  den 3. september 2012.  

Elvar i Romania
Elvar i Ukraina
Internasjonale elvar i Europa
Den rumensk-ukrainske grensa
Climăuţi-elva

Climăuţielva eller Pârâul Rusului er ei sideelv i Suceavaelva. Kjelda hennar er i Ukraina, før ho kryssar grensa til Romania, og renn gjennom landsbyen Climăuţi. Ho munnar ut i Suceavaelva nær landsbyen Costişa.

Kjelder 
Denne artikkelen bygger på «Climăuţi River» frå ,  den 3. september 2012.  
 

Elvar i Romania
Elvar i Ukraina
Internasjonale elvar i Europa
Den rumensk-ukrainske grensa
Egher-elva i Batár

Egher er ei sideelv til elva Batar i Romania. Ho spring ut i Ukraina, og kryssar grensa til Romania i Satu Mare fylke.

Kjelder 
Denne artikkelen bygger på «Egher River (Batár)» frå ,  den 3. september 2012.  
 

Elvar i Romania
Elvar i Ukraina
Internasjonale elvar
Den rumensk-ukrainske grensa
Falcău-elva ved Suceava

Falcăuelva er ei sideelv til Suceavaelva. Kjelda hennar ligg i Ukraina og elva kryssar så grensa til Romania, før ho munnar ut i Suceavaelva nær landsbyen Falcău.

Kjelder 
Denne artikkelen bygger på «Falcău River (Suceava)» frå ,  den 3. september 2012.  
 

Elvar i Romania
Elvar i Ukraina
Internasjonale elvar i Europa
Den rumensk-ukrainske grensa
Herţaelva

Herţaelva er ei sideelv til Prut i Romania. Ho er berre 6 km lang, men renn over grensa frå Ukraina til Romania.

Kjelder 
Denne artikkelen bygger på «Herţa River» frå ,  den 3. september 2012.  
 

Elvar i Romania
Elvar i Ukraina
Internasjonale elvar i Europa
Den rumensk-ukrainske grensa
Atlatl

Atlatl er ei aztekisk kastestikke for spyd. Atlatlet ligg under spydet og gjev spydet ekstra kraft i det ein kastar det.

Bakgrunnsstoff

Kastevåpen
Aztekisk kultur
Aztekarriket
Inhul

Inhul (ukrainsk Інгул) er ei venstre sideelv til Søndre Buh i Ukraina. Ho spring ut nord for Kropyvnytskyj, og renn sørover til Søndre Bug ved Mykolayiv, 65 km frå der Søndre Bug munnar ut i Svartehavet. Ingul er kring 300 km lang.

Den greske historikaren Herodotos nemner elva som Pantikapes i hans Historier (4.54), då han skildra Skythia.

Kjelder 
 Denne artikkelen bygger på «Inhul» frå , den 3. september 2012. 
 

Elvar i Ukraina
Inhulets

Inhulets (ukrainsk Інгулець) eller Ingulets (russisk Ингуле́ц) er ei høgre sideelv til Dnepr, som renn gjennom Ukraina. Ho er 549 km lang og har eit nedslagsfelt på 14 870 km².

Inhulets spring ut i Dneprhøglandet nær byen Kropyvnytskyj i Kirovohrad oblast, kring  30 km frå sjølve Dnepr. Dei to renn parallelt det meste av leia hennar. Inhulets renn sørover gjennom Dnipropetrovsk, Kherson og Mykolaiv oblast, før ho kring 30 km aust for byen Kherson munnar ut i Dnepr. 

Nær byen Kryvyj Rih ligg det nokre småøyar i elva. 

Nokre av sideelvane til Inhulets er Saksahan og Vysun. Byar langs elva er mellom anna Kryvyj Rih, Inhulets og Snihurivka.

Kjelder
Denne artikkelen bygger på «Inhulets River» frå ,  den 3. september 2012.  
 

Sideelvar til Dnepr
Elvar i Ukraina
Irpin-elva

Irpin eller Irpen (ukrainsk Ірпі́нь; russisk Ирпе́нь) er ei elv i Ukraina og ei høgre sideelv til Dnepr.

Ho er 162 km lang og renn gjennom byen Irpin. Elva munnar ut i Dnepr i Kievreservoaret. Vassnivået i Dnepr på denne staden er derfor opp mot sju meter over det naturlege nivået, så vatnet frå Irpin vert pumpa opp i Kievreservoaret av kraftige elektriske pumper, slik at Irpin i røynda renn oppover.

Området kring Irpen var hjarte i Kievriket og historia nemner elva i samband med fleire viktige hendingar, som slaget ved Irpen i 1321 der storhertugen av Litauen Gediminas (Gedemin) fekk kontroll over landområdet som i dag er det sentrale Ukraina.

Kjelder 
Denne artikkelen bygger på «Irpin River» frå ,  den 3. september 2012.  
 

Sideelvar til Dnepr
Elvar i Ukraina
Haile Gebrselassie

Haile Gebrselassie () er ein etiopisk mellomdistanse- og langdistanseløpar. Gebrselassie er ein allsidig løpar som har delteke i både 1500 meter, 3000 meter, 5000 meter, 10 000 meter, halvmaraton og maraton. Gebrselassie har sett 27 verdsrekordar i løpet av karrieren, og held framleis verdsrekordane på 20 000 meter og på éin times løp.

Haile Gebrselassie har dobbelt olympisk gull på 10 000 meter. Desse tok han under sommar-OL 1996 i Atlanta og sommar-OL 2000 i Sydney. I tillegg er han fire gonger verdsmeister på denne distansen og har ei lang rekkje fleire medaljar.

Kjelder 
Denne artikkelen bygger på «Haile Gebrselassie» frå ,  den 3. september 2012.  
 

Etiopiske langdistanseløparar
Etiopiske mellomdistanseløparar
Verdsmeistrar i friidrett
Vinnarar av Bislett-medaljen
Olympiske meistrar for Etiopia
Medaljevinnarar under sommar-OL 1996
Etiopiske deltakarar under sommar-OL 1996
Friidrettsutøvarar under sommar-OL 1996
Medaljevinnarar under sommar-OL 2000
Etiopiske deltakarar under sommar-OL 2000
Friidrettsutøvarar under sommar-OL 2000
Etiopiske deltakarar under sommar-OL 2004
Friidrettsutøvarar under sommar-OL 2004
Etiopiske deltakarar under sommar-OL 2008
Friidrettsutøvarar under sommar-OL 2008
Meseret Defar

Meseret Defar Tola () er ein etiopisk langdistanseløpar som spesialiserer seg på 3000 og 5000 meter for kvinner. Ho hadde verdsrekorden på 5000 meter frå 2006 til 2008, då han blei slått av landsmannen Tirunesh Dibaba. 

Den fyrste OL-medaljen for Meseret Defar var ein gullmedalje på nettopp 5000 meter under sommar-OL 2004 i Athen. I sommar-OL 2008 i Beijing enda ho på tredjeplass på den same distansen, slått av gullvinnaren Tirunesh Dibaba og tyrkiske Elvan Abeylegesse. Under sommar-OL 2012 var Defar igjen i toppform og sprang seg til ein ny gullmedalje på 5000 meter.

Meseret Defar vart også verdsmeister på 5000 meter under VM i friidrett 2007 i Osaka og har ei lang rekkje andre medaljar frå internasjonale meisterskap. 

Ho fekk Bislett-medaljen i 2007.

Kjelder 

 
 

Denne artikkelen bygger på «Meseret Defar» frå ,  den 3. september 2012.  

Etiopiske langdistanseløparar
Etiopiske mellomdistanseløparar
Verdsmeistrar i friidrett
Vinnarar av Bislett-medaljen
Olympiske meistrar for Etiopia
Olympiske bronsemedaljevinnarar for Etiopia
Medaljevinnarar under sommar-OL 2004
Etiopiske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2008
Etiopiske deltakarar under sommar-OL 2008
Friidrettsutøvarar under sommar-OL 2008
Medaljevinnarar under sommar-OL 2012
Etiopiske deltakarar under sommar-OL 2012
Friidrettsutøvarar under sommar-OL 2012
Nicolae Berechet

Nicolae Berechet () var ein rumensk boksar.

Sommar-OL 1936
11. august 1936 vart han eliminert i den fyrste runden av fjørvektklassen etter ein kamp mot Evald Seeberg. Nokre få dagar etter kampen døydde han av blodforgiftning og vart gravlagd i Berlin.

Kjelder
Denne artikkelen bygger på «Nicolae Berechet» frå ,  den 3. september 2012.

Fotnotar

Bakgrunnsstoff
Boxing tournament 1936
Nicolae Berechet's profile at Sports Reference.com 

Rumenske boksarar
Rumenske deltakarar under sommar-OL 1936
Boksarar under sommar-OL 1936
Dødsfall under OL
Rumenske idrettsutøvarar
Asker sentrum

Asker sentrum er eit meir eller mindre offisielt namn på det småbyliknande handels- og administrasjonssenteret i Asker kommune. På dei offisielle karta er namnet berre Asker. For å skilje Asker sentrum frå Asker kommune i dagleg tale, vert det lokalt nytta formuleringa «på Asker» når ein meiner Asker sentrum og «i Asker» når ein meiner heile kommunen.

I Asker sentrum ligg mellom anna Asker rådhus, det gamle forsamlingslokalet og tidlegare kontorhuset Venskaben, Asker kulturhus med Asker bibliotek, kunstgalleri, kino og forsamlingslokale, kunstgalleriet Galleri Trafo i ein ombygd transformatorstasjon, Asker jarnbanestasjon (som er sams stasjon for Drammensbanen, Spikkestadbanen og Askerbanen), og Asker Skiklubbs idrettsanlegg Føyka.

Både namnet på staden og namnet på kommunen skriv seg frå dei tidlegare Asker-gardane, som no er utparsellerte og har vorte ein part av Asker sentrum. I si tid var desse gardane av dei viktigaste i Askerbygda, og har difor òg gjeve namn til Asker kyrkje i nærleiken, og til jarnbanestasjonen, Asker stasjon, som har vore ein viktig faktor i utviklinga av Asker sentrum. Stasjonen, som er ein av fleire jarnbanestasjonar i kommunen, vart bygd då Drammensbanen vart bygd i 1872, men er ombygd og til dels flytta litt på fleire gongar.

Asker sentrum var i si tid dominert av forretnings- og bustadhus i tre, som for det meste er borte i dag og erstatta med moderne bygningar i teglstein, betong og glas. For den rivande utviklinga som sentrumsområdet har vore gjennom, fekk Asker kommune i 2007 Miljøverndepartementets bymiljøpris for å ha gjennomført ei «bærekraftig by- og tettstedsutvikling».

Galleri

Sjå òg
Askerbygda

Referansar

Bakgrunnsstoff
Internettside frå Asker bibliotek med opplysningar om Asker-gardane.
Internettside frå Asker bibliotek med opplysningar om kva jarnbanen hadde å seie for utbygginga av Asker sentrum

Busetnader i Asker
Kommunesenter i Viken
Vivekananda

Swami Vivekananda (), var ein hinduistisk munk frå Calcutta i Britisk India. 

Vivekananda var ein nykelperson i å innføra indisk filosofi, særleg yoga og vedanta, til Vesten, og han fekk mykje ære for å verka til forståing mellom ulike trussystem. Han var ei viktig drivkraft i gjenopplivinga av hinduismen i Britisk India som førte til nasjonalismen i kolonistaten. Vivekananda var den største læresveinen av den heilage Ramakrishna og vart grunnleggjaren av Ramakrishna Math og Ramakrishna-misjonen Han er gjerne mest kjend for at han alltid starta dei inspirerande talane sine med orda "Systrer og brør av Amerika." Desse talane vart ein innfallsport for hinduismen i Parlamentet for verdsreligionane i Chicago i 1893.

Kjelder 

Denne artikkelen bygger på «Swami Vivekananda» frå ,  den 3. september 2012.  
 

Hindumunkar
Indiske filosofar
Hinduisme
Folk frå Kolkata
Indiske asketar
Klangfarge

Klangfarge er eit omgrep nytta innan psykoakustikk og musikk for å skildra den subjektive opplevinga av lyden til individuelle instrument, eller eit orkester. Klangfarge er eit noko diffust omgrep som ikkje kan skildrast like presist som tone og lydtrykk. Klangfarga til eit instrument kan skildrast som mjuk, hard, rik, ullen, open, keisam, lys, mørk, skingrande, gjennomsiktig, dyster, fargelaus og så vidare. 

Klangfarga vert bestemt av fleire ting, som kor mange overtonar lyden frå eit instrument inneheld, det relative tilhøvet mellom lydtrykket til grunntonen og dei ulike overtonane, kor snøgt lydtrykket til grunntonen og overtonane byggjer seg opp og døyr ut og så vidare. Grunntonen og dei ulike overtonane tek ikkje til heilt på same tid og den innbyrdes forseinkinga mellom dei har mykje å seia for klangfarga til dei ulike instrumenta. Talet på overtonar og korleis dei bygger seg opp og døyr ut kan variera både med instrumenttype og korleis det vert spela. Nokre instrument, som trompet og saksofon har svært mange overtonar, medan andre, som valthorn, tuba og trombone har færre. Fiolinar har òg mange overtonar og i tillegg er det små variasjonar i frekvensane til dei.

Referansar 

Psykoakustikk
Musikkteori
Laura-elva

Laura eller Sicova er ei sideelv til Suceavaelva. Kjelda hennar ligg i Ukraina og elva kryssar så grensa til Romania, før ho munnar ut i Suceavaelva nær landsbyen Vicovu de Jos.

Kjelder 

Denne artikkelen bygger på «Laura River» frå ,  den 3. september 2012. 
 oppgav desse kjeldene: 
 Administraţia Naţională Apelor Române - Cadastrul Apelor - Bucureşti
 Institutul de Meteorologie şi Hidrologie - Rîurile României - Bucureşti 1971 
 ICPA - Comune vulnerabile - judeţul Suceava 

Elvar i Romania
Elvar i Ukraina
Internasjonale elvar i Europa
Den rumensk-ukrainske grensa
Lubaczówka

Lubaczówka er ei elv i Ukraina og Polen, og ei venstre sideelv til San. Lengda hennar er 88,2 km.

Kjelder

Denne artikkelen bygger på «Lubaczówka» frå ,  den 3. september 2012.  

Elvar i Ukraina
Elvar i Polen
Internasjonale elvar i Europa
Den polsk-ukrainske grensa
Lybidelva

Lybid (ukrainsk Либідь) er ei lita elv i Kiev i Ukraina, ei høgre sideelv til Dnepr, og renn like vest for det historiske senteret av Kiev. Lybid har spelt ei viktig rolle i forminga av det urbane landskapet i Kiev og vorte nytta i dreneringssystemet til byen. 

Det meste av elva renn i dag gjennom kulvertar. Lybid har òg fleire mindre sideelvar, mellom anna Khrestsjatykelva, som renn parallelt til den moderne hovudgata i Kiev, Khrestsjatyk, og renn ut i Lybid frå venstre. 

Namnet på elva tyder svane og er eit vanleg austslavisk uttrykk for ei elegant kvinne som bevegar seg grasiøst.

Kjelder 
Denne artikkelen bygger på «Lybid River» frå ,  den 3. september 2012.  
 

Sideelvar til Dnepr
Elvar i Ukraina
Geografi i Kiev
Prypjat

Prypjat  (ukrainsk При́пять; russisk При́пять, Pripjat’) er ein spøkelsesby nær Tsjernobyl atomkraftverk innanfor Tsjernobylsona i Kiev oblast (provins) nord i Ukraina, nær grensa til Kviterussland.

Byen har ein spesiell status i Kiev oblast og er direkte underlagt oblastet, sjølv om han ligg innanfor grensa til Ivankiv rajon. Byen vert òg styrt av Beredskapsdeparementet i Ukraina som ein del av styret av den lukka Tsjernobylsonen. 

Pripjat vart grunnlagd i 1970 for å huse arbeidarane i Tsjernobyl atomkraftverk. Han fekk offisielt bystatus i 1979, men vart fråflytta i 1986 etter Tsjernobylulukka. Han var den niande atombyen (russisk атомоград, atomograd) i Sovjetunionen på den tida og hadde kring 50 000 innbyggjarar før ulukka. 

Janov jernbanestasjon låg mindre enn 1 km frå byen og den farbare elva Pripjat flyt i nærleiken. 

Tilkomsten til Pripjat var ikkje lukka, som så mange andre byar i Sovjetunionen, sidan atomkraftverket her vart rekna som tryggare enn andre typar kraftverk. Opphavleg var planen å byggje atomkraftverket berre 25 km frå Kiev, men Det ukrainske vitskapsakademiet var uroa over nærleiken til byen. Atomkraftverket og Pripjat vart derfor bygd der dei no ligg, kring 100 km frå Kiev. Etter katastrofen vart Pripjat evakuert i løpet av to dagar.

I 1986 vart byen Slavutytsj bygd opp for å erstatte Pripjat. Mange av bygningane i Pripjat har blitt vandaliserte og plyndra gjennom åra og bygningane har ikkje blitt vedlikehaldne sidan 1986. Det veks tre på somme tak og sjølv inne i somme bygningar.

Tryggleik
Det er relativt trygt å vitje Tsjernobylsona i dag, og fleire ukrainske selskap tilbyr guida turar til området. Strålingsnivået er kraftig redusert, samanalikna med dei dødelege nivåa i april 1986. Dei fleste stadane i byen er strålingsnivåa ikkje over ein ekvivalent dose på 1 μSv (1 mikrosievert) per time.

Kjelder

Denne artikkelen bygger på «Prypiat» frå ,  den 7. oktober 2012. 
 oppgav desse kjeldene:

Bakgrunnsstoff
 Bilete frå Tsjernobyl 1986 av Tom Bossi med bilete av Pripyat 
 Guida tur til Tsjernobyl 

Byar i Kiev oblast
Tsjernobylulukka
Spøkelsesbyar
Nye byar
Busetnader grunnlagde i 1970
Tidlegare busetnader i Ukraina
Elvan Abeylegesse

Elvan Abeylegesse () er ein tyrkisk mellom- og langdistanseløpar. Ho er fødd i Etiopia, men flytte til Tyrkia og fekk tyrkisk statsborgarskap om lag ved tusenårsskiftet. Ho har tevla på distansane 1500 meter, 3000 meter, 5000 meter, 10 000 meter, to engelske mil og terrengløp.

Karriere 

Ein av Abeylegesse sine største prestasjonar er då ho sette ny verdsrekord på 5000 meter under Bislett Games i Fana den 11. juni 2004. Rekorden vart på 14.24,68 og var nesten tre og eit halvt sekund betre enn den førre rekorden. For denne prestasjonen fekk ho Bislett-medaljen.  

Frå friidretts-EM har Abeyelegesse ein bronse på 5000 meter frå Göteborg i 2006, sølv på 5000 meter frå Barcelona i 2010 og gull på 10 000 meter under same EM. Hennar einaste VM-medalje er sølv på 10 000 meter frå VM i friidrett 2007 i Osaka, då Tirunesh Dibaba vann.

I OL-samanheng har Abeylegesse to sølv; på 5000 meter og 10 000 meter frå sommar-OL 2008 i Beijing. Begge gongene gjekk gullet til etiopiske Tirunesh Dibaba. Det er også Dibaba som har den gjeldande verdsrekorden i 5000 meter for kvinner. Abeylegesse har likevel framleis europarekorden på 10 000 meter, som ho sette under OL i Beijing.

Kjelder 
 
 
Denne artikkelen bygger på «Elvan Abeylegesse» frå ,  den 3. september 2012.

Fotnotar 

Tyrkiske langdistanseløparar
Etiopiske langdistanseløparar
Etiopiske mellomdistanseløparar
Mellomdistanseløparar
Europameistrar i friidrett
Olympiske sølvmedaljevinnarar for Tyrkia
Tyrkiske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2008
Tyrkiske deltakarar under sommar-OL 2008
Friidrettsutøvarar under sommar-OL 2008
Vinnarar av Bislett-medaljen
Roselva

Ros (ukrainsk og russisk Рось, Ros’) er ei elv i Ukraina som er 346 km lang. Ho er ei høgre sideelv til Dnepr. Ros spring ut nær landsbyen Ordyntsi i Pohrebystsjenskyj rajon i Vinnytsia oblast.

Somme historikarar har foreslått at kanskje namnet på Kiev-Rus , den gamle austslaviske staten, kan ha fått namn etter denne elva.

Byar ved Ros
Pohrebystsje
Volodarka
Bila Tserkva
Rokytne
Bohuslav
Korsun-Sjevtsjenkivskyj

Sideelvar til Dnepr
Elvar i Ukraina
Ruda-elva i Suceava

Ruda er ei sideelv til Suceavaelva. Kjelda hennar ligg i Ukraina i nærleiken av landsbyen Vadu Siret og elva kryssar så grensa til Romania, gjennom landsbyane Baineţ, Vicşani og Iaz, før ho munnar ut i Suceavaelva nær landsbyen Dorneşti.

Kjelder 

Denne artikkelen bygger på «Ruda River (Suceava)» frå ,  den 3. september 2012. 
 oppgav desse kjeldene:
 Administraţia Naţională Apelor Române - Cadastrul Apelor - Bucureşti
 Institutul de Meteorologie şi Hidrologie - Rîurile României - Bucureşti 1971 
 Ovidiu Gabor - Economic Mechanism in Water Management  
 ICPA - Comune vulnerabile - judeţul Suceava  

Elvar i Romania
Elvar i Ukraina
Internasjonale elvar i Europa
Den rumensk-ukrainske grensa
Sadău

Sadău er ei sideelv til Suceavaelva. Kjelda hennar ligg i Ukraina og elva kryssar så grensa til Romania, før ho munnar ut i Suceavaelva nær landsbyen Sadău.

Kjelder 

Denne artikkelen bygger på «Sadău River» frå ,  den 3. september 2012. 
 oppgav desse kjeldene:
 Administraţia Naţională Apelor Române - Cadastrul Apelor - Bucureşti
 Institutul de Meteorologie şi Hidrologie - Rîurile României - Bucureşti 1971 
 Ovidiu Gabor - Economic Mechanism in Water Management  

Elvar i Romania
Elvar i Ukraina
Internasjonale elvar i Europa
Den rumensk-ukrainske grensa
Samara ved Dnepr

Samara (ukrainsk Самара) er ei elv i Ukraina, ei venstre sideelv til Dnepr. Byen Dnipropetrovsk ligg ved samløpet mellom Dnepr og Samara. 

Elva er 320 km lang og drenerer eit område på 22 600 km². Vassføringa varierer og elva får hovudsakleg vatn under vårtininga. Breidda på elva varierer mellom 40 og 60 meter og er 300 meter brei på det breiaste. 

Dei viktigaste sideelvane hennar er Vovotstsjaelva og Byk. 

Dei største byane ved elva er Ternivka og Novomoskovsk.

Kjelder
Denne artikkelen bygger på «Samara River (Dnieper)» frå ,  den 3. september 2012.  
 

Sideelvar til Dnepr
Elvar i Ukraina
Seretelva

Seret (ukrainsk: Серет) er ei venstre sideelv til Dnestr som renn gjennom Ternopil oblast i Ukraina. Ho er 242 km lang og drenerer eit område på 3 900 km². Byane Ternopil, Terebovlja og Tsjortkiv ligg langs breidda. Nokre av dei blodigaste kampane under første verdskrigen fann stad langs breidda av Seret.

Kjelder
Denne artikkelen bygger på «Seret River» frå ,  den 3. september 2012.  
 

Ternopil oblast
Elvar i Ukraina
Noah Ngeny

Noah Kiprono Ngeny () er ein kenyansk tidlegare mellomdistanseløpar.

Karriere 

Noah Ngeny tok ikkje til å springa aktivt før i 1996, men verda fekk auga opp for han allereie i 1997, då han sette to junior-verdsrekordar på respektive 1500 meter og ei engelsk mil. Ngeny heldt fram med å trena og betra forma si dei fylgjande åra. 

Den 7. juli 1999, då Hicham El Guerrouj sette ny verdsrekord på ei engelsk mil i Roma, kom Ngeny på andreplass, og sprang også raskare enn den førre verdsrekorden. Hicham El Guerrouj sin rekord er framleis gjeldande, og resultatet til Ngeny er framleis verdas nest-raskaste engelske mil. Seinare same sesongen var det VM i friidrett i Sevilla. Her tok Noah Ngeny sølvmedalje på 1500 meter, berre slått av El Guerrouj. 5. september 1999 i Rieti i Italia sette Noah Ngeny ny verdsrekord på 1000 meter på 2,11.96. Denne rekorden står framleis i dag.

Noah Ngeny OL-debuterte under sommar-OL 2000 i Sydney. Her vann han olympisk gull på 1500 meter rett framfor Hicham El Guerrouj, og sette samtidig ny og gjeldande olympisk rekord på distansen. Etter Sydney-OL gjekk karrieren til Ngeny nedover, m.a. fordi han vart utsett for ei bilulukke i november 2001. I 2006 kunngjorde Noah Ngeny at han offisielt la toppidretten på hylla.

Kjelder 

Denne artikkelen bygger på «Noah Ngeny» frå ,  den 3. september 2012.  
 

Kenyanske mellomdistanseløparar
Olympiske meistrar for Kenya
Medaljevinnarar under sommar-OL 2000
Kenyanske deltakarar under sommar-OL 2000
Friidrettsutøvarar under sommar-OL 2000